Document ID: 31998R1132

KOMISSION ASETUS (EY) N:o 1132/98,
annettu 29 päivänä toukokuuta 1998,
tiettyjen vehnäjauhon vientitodistusten voimassaoloajan jatkamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 9 ja 13 artiklan,
sekä katsoo, että
vehnäjauholle on annettu 1 päivän helmikuuta 1998 jälkeen huomattavia määriä vientitodistuksia, joissa on vientituen ennakkovahvistus; useimpien todistusten voimassaolo päättyy 30 päivänä kesäkuuta 1998; jos vientiä ei ole toteutettu kyseiseen päivään mennessä, vakuus menetetään; ainoa tapa välttää vakuuden menettäminen on turvautua ennakkorahoitukseen 30 päivänä kesäkuuta; ennakkorahoituksen käyttäminen kuuluu vientitodistuksiin liittyviin oikeuksiin,
koska sekä jo interventioon asetettuja eri viljojen varastoja että vapaille markkinoille ennen 30 päivää kesäkuuta 1998 siirrettäviä varastoja on viime markkinointivuosia suurempi määrä, tietyillä alueilla on pulaa varastotilasta; tämä aiheuttaa vaikeuksia ennakkorahoitusjärjestelmän käytännön toteuttamiselle tai tekee sen mahdottomaksi,
edellä kuvaillussa tilanteessa ennakkorahoitusjärjestelmää ei voida käyttää; tämän vuoksi on vaarana, että interventioon tarjotaan vehnän lisämääriä, jotka joudutaan lisäämään tämän markkinointivuoden lopussa interventioon tarjottaviin huomattaviin viljamääriin,
tämän vuoksi on perusteltua antaa säädös, jonka avulla toimijat voivat käyttää todistuksensa kokonaan,
suunnitellulla toimenpiteellä ei saa syrjiä ketään ja kaikkien toimijoiden, jotka päättävät olla käyttämättä ennakkorahoitusta 30 päivänä kesäkuuta 1998, on voitava soveltaa sitä samalla tavalla kaikissa jäsenvaltioissa; jauhon vientitodistusten voimassaoloajan jatkaminen on toimenpide, jonka avulla voidaan saavuttaa kyseinen tavoite; näissä olosuhteissa on poikkeuksellisesti syytä jatkaa todistusten voimassaoloaikaa puolellatoista kuukaudella asianomaisen pyynnöstä,
toimenpiteen tehokkuuden varmistamiseksi olisi taattava, ettei ennakolta vahvistettua vientitukea mukauteta markkinointivuoden päättyessä; tämän vuoksi olisi poikettava komission asetuksen (EY) N:o 1162/95 (3), sellaisena kuin se on viimeksi muutettuna asetuksella (EY) N:o 444/98 (4), 12 artiklassa tarkoitetusta markkinointivuoden päättymistä koskevasta säännöksestä,
aiheettoman edun tai mahdollisten seuraamusten välttämiseksi olisi säädettävä, että asianomainen vahvistaa hakemuksensa yhteydessä kyseisen määrän vientituen arvon 30 päivänä kesäkuuta 1998, ja tämä arvo säilyy muuttumattomana 15 päivään elokuuta 1998; tämän vuoksi olisi peruutettava negatiiviset korjauskertoimet, joita sovelletaan mahdollisesti heinä- ja elokuussa 1998 1 päivän helmikuuta 1998 jälkeen ennakkovahvistettuihin vientitukiin; näissä olosuhteissa ei ole myöskään perusteltua myöntää elokuun kuukausittaista korotusta; asianomaisen on siis luovuttava kyseisestä korotuksesta, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Vientituen ennakkovahvistuksen sisältävien, 1 päivästä helmikuuta 1998 annettujen vehnäjauhon vientitodistusten voimassaoloaikaa jatketaan asianomaisen pyynnöstä 15 päivään elokuuta 1998.
Lisäksi asianomaisen pyynnöstä peruutetaan heinä- ja elokuussa 1998 sovellettavat negatiiviset korvauskertoimet sekä asetuksen (EY) N:o 1162/95 12 artiklan 3 kohdassa säädetty päättymisestä johtuva hinnan mukautus 1 päivästä helmikuuta 1998 annettujen jauhon vientitodistusten osalta.
Kyseiset hakemukset hyväksytään ainoastaan, jos ne jätetään viiden työpäivän kuluessa tämän asetuksen julkaisemisesta Euroopan yhteisöjen virallisessa lehdessä, ja jos asianomainen luopuu vientitukeen sovellettavasta kuukausittaisesta korotuksesta elokuussa 1998.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1998.

Labels: 3
17